Ritratt: Malta Police Force .td_uid_2_60505c8247093_rand.td-a-rec-img{text-align:left}.td_uid_2_60505c8247093_rand.td-a-rec-img img{margin:0 auto 0 0} Ir-raġel li huwa ssuspettat li wettaq is-serqa fi Triq l-Oratorju Bormla nżamm arrestat. Huwa tressaq il-Qorti matul il-ġurnata tat-Tnejn fejn wieġeb mhux ħati għall-akkużi miġjuba kontrih. Ir-raġel li għandu 43 sena li huwa minn Bormla ġie akkużat li, is-Sibt li għadda seraq ammont ta' flus kontanti li huwa nqas minn €2,300 minn ħanut f'Bormla. Fi stqarrija, is-Sibt il-pulizija qalet li s-serqa saret għall-ħabta tas-1pm. Fis-serqa r-raġel daħal b'wiċċu mgħammad u f'idejh kellu sikkina. Il-Qorti oġġezjonat it-talba għall-ħelsien mill-arrest wara li l-prosekuzzjoni qalet li r-raġel jista' jbagħbas l-evidenza kif ukoll jista' jwettaq reati oħrajn minħabba li għandu problema tad-droga. L-Ispetturi Lydon Zammit u Stephen Gulia mexxew il-prosekuzzjoni filwaqt li l-avukat Christian Camilleri deher għall-akkużat. Is-Sibt li għadda: Raġel arrestat wara li wettaq hold-up f'Bormla Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60505c8247319_rand.td-a-rec-img{text-align:left}.td_uid_3_60505c8247319_rand.td-a-rec-img img{margin:0 auto 0 0}